ભાજપ કાર્યાલય કમલમમાં આજે એક પછી એક બેઠકો થઇ રહી છે. બપોરે પ્રદેશ અધ્યક્ષ જીતુ વાઘાણી સાથે વિવિધ મોરચાના પ્રમુખો, શહેર પ્રભારી ચર્ચા વિચારણા થશે. સાંજે સાડા છ વાગે મુખ્ય પ્રધાન વિજય રૂપાણી અને પ્રદેશ અધ્યક્ષ સાથે સંસદસભ્ય, ધારાસભ્ય, બોર્ડ નિગમોના ચેરમેન, શહેર પ્રભારી અને પ્રદેશના હોદ્દેદારો સાથે ચર્ચા વિચારણા થશે. તથા મોડી સાંજે ભાજપ કોર કમિટીની બેઠક પણ યોજાવવાની છે. આ બેઠકમાં આ બેઠકમાં કાળા નાણાંના મુદ્દે લોકોમાં ભરપૂર પ્રચાર કરવાની રણનિતી ઘડવામાં આવે તેવી શકયતા છે. નોટબંધીના મુદ્દે લોકોને પડતી હાલાકી રોષમાં ન પલટાય તેને લઈને શું તાકીદ કરી શકાય તેના પર ચર્ચા થશે. આ સિવાય સ્વૈચ્છિક સંસ્થા,શાળા સહિત કોર્પોરેટ સાથે સંકલન કરીને કાળા નાણાંના મુદ્દે લોકોનુ સમર્થન મળી તે રીતે પ્રચાર કરવા આયોજન ઘડાયું છે.